

VLADA REPUBLIKE HRVATSKE

Zagreb, 27. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa i uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Sporazuma između Vlade Republike Hrvatske i Sindikata državnih i lokalnih službenika i namještenika Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_ 2023. donijela

**ZAKLJUČAK**

1. Prihvaća se Sporazum između Vlade Republike Hrvatske i Sindikata državnih i lokalnih službenika i namještenika Republike Hrvatske, u tekstu koji je dostavilo Ministarstvo pravosuđa i uprave aktom, KLASA: 700-01/23-03/01, URBROJ: 514-08-01-01/01-23-37, od 27. srpnja 2023.

2. Ovlašćuje se dr. sc. Ivan Malenica, ministar pravosuđa i uprave, za potpisivanje Sporazuma iz točke 1. ovoga Zaključka.

3. Zadužuje se Ministarstvo pravosuđa i uprave da o ovom Zaključku izvijesti Sindikat državnih i lokalnih službenika i namještenika.

KLASA:

URBROJ:

Zagreb, \_\_\_\_\_ 2023.

 PREDSJEDNIK

mr. sc. Andrej Plenković

**OBRAZLOŽENJE**

Predlaže se Vladi Republike Hrvatske prihvaćanje sporazuma kao izraz povjerenja između Vlade Republike Hrvatske i Sindikata državnih i lokalnih službenika i namještenika u uspostavljanju socijalnog mira i kontinuiranog dijaloga do ispunjenja uvjeta za isplatu plaće prema novom zakonskom uređenju sustava plaća u državnoj službi i javnim službama.

Također se predlaže ugovaranje dodatka na plaću u iznosu od 12% koji će se isplaćivati državnim službenicima i namještenicima u pravosudnim tijelima raspoređenim na radna mjesta s propisanim koeficijentima do 2,30, počevši s plaćom za srpanj 2023., koja se isplaćuje u kolovozu 2023. godine.

Ministra pravosuđa i uprave, dr. sc. Ivana Malenicu, ovlašćuje se za potpisivanje Sporazuma između Vlade Republike Hrvatske i Sindikata državnih i lokalnih službenika i namještenika Republike Hrvatske